Document ID: 31991L0174

Id-Direttiva Tal-Kunsill
tal-25 Marzu 1991
li tistabbilixxi l-ħtiġiet żootekniċi u tar-razza għall-marketing ta’ l-annimali ta’ razza pura u li temenda d-Direttivi 77/504/KEE u 90/425/KEE
(91/174/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, b’mod partikolari l-Artikolu 43 tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi l-annimali ta’ razza pura, minħabba li huma "annimali ħajjin", huma inklużi fil-lista fl-Anness II tat-Trattat;
Billi l-annimali ta’ razza pura huma ġeneralment imrobbija fil-kuntest ta’ l-attivitajiet tal-biedja; billi t-trobbija ta’ dawn l-annimali tikkostitwixxi sors ta’ dħul għal parti mill-populazzjoni agrikola u għandha għalhekk tiġi inkoraġġita;
Billi ġew stabbiliti r-regoli speċifiċi sabiex tiġi armonizzata l-leġislazzjoni żooteknika fil-livell Komunitarju għall-bhejjem tal-fart, il-ħnieżer, in-nagħaġ, il-mogħoż u l-equidae;
Billi, sabiex jiġi żgurat l-iżvilupp razzjonali tat-trobbija ta’ l-annimali ta’ razza pura u b’hekk tiżdied il-produttività f’dan is-settur, għandhom jiġu stabbiliti r-regoli għall-bejgħ ta’ dawn l-annimali fil-livell Komunitarju;
Billi, fil-prinċipju, il-kummerċ intra-Komunitarju ma għandux jiġi pprojbit, ristrett jew imfixkel;
Billi huwa xieraq illi d-dispożizzjonijiet li japplikaw għat-trobbija tal-bhejjem tal-fart ta’ razza pura għandhom jiġu estiżi għat-trobbija tal-buflu ta’ razza pura u li bħala riżultat ta’ dan id-Direttiva 77/504/KEE [4] għandha tiġi emendata;
Billi għandu jiġi stabbilit illi d-dispożizzjonijiet tad-Direttiva 90/425/KEE [5] japplikaw għal dan is-settur;
Billi għandhom jiġu introdotti dispożizzjonijiet li ma jippermettux illi l-annimali ta’ razza pura jiġu importati minn pajjiżi terzi fuq kondizzjonijiet li jkunu aktar favorevoli minn dawk li japplikaw fil-Komunità,
ADOTTA DIN ID-DIRETTIVA:
L-Artikolu 1
Għall-għanijiet ta’ din id-Direttiva "annimali ta’ razza pura" għandha tfisser kull annimal għat-tagħmir kopert bl-Anness II tat-Trattat li l-kummerċ fih għadu ma kienx bla ħsara għal-leġislazzjoni żooteknika aktar speċifika tal-Komunità u li jkun imdaħħal jew irreġistrat f’reġistru jew f’reġistru tar-razza miżmumin minn organizzazzjoni jew assoċjazzjoni rrikonoxxuti ta’ dawk li jrabbu.
L-Artikolu 2
L-Istati Membri għandhom jiżguraw illi:
- l-marketing fis-suq ta’ l-annimali ta’ razza pura u tas-semen, l-ova u l-embriju tagħhom ma jiġix ipprojbit, ristrett jew imfixkel għal raġunijiet żootekniċi jew tar-razza,
- sabiex jiġi żgurat illi l-ħtieġa pprovduta fl-ewwel inċiż tiġi ssodisfatta, għandhom jiġu stabbiliti b’mod mhux diskriminatorju l-kriterji għall-approvazzjoni u r-rikonoxximent ta’ l-organizzazzjonijiet jew l-assoċjazzjonijiet ta’ dawk li jrabbu, il-kriterji għad-dħul jew ir-reġistrazzjoni fir-reġistrazzjonijiet jew ir-reġistri tar-razza, il-kriterji għall-approvazzjoni tar-riproduzzjoni ta’ l-annimali ta’ razza pura u għall-użu tas-semen, l-ova u l-embriji tagħhom, u ċ-ċertifikat li jkun meħtieġ għall-bejgħ tagħhom, b’qies xieraq għall-prinċipji stabbilti mill-organizzazzjoni jew l-assoċjazzjoni li jżommu r-reġistru jew ir-reġistrazzjoni tar-razza fil-kwistjoni.
Sakemm jiġu implimentati r-regoli ddettaljati għall-applikazzjoni kif ipprovvdut fl-Artikolu 6, il-liġijiet nazzjonali għandhom jibqgħu japplikaw b’konsiderazzjoni xierqa għad-dispożizzjonijiet ġenerali tat-Trattat.
L-Artikolu 3
Fl-Artikolu 1(a) tad-Direttiva 77/504/EEC il-kliem, "inkluż il-buflu" għandu jiġi mdaħħal wara t-terminu "speċi ta’ bhejjem tal-fart".
L-Artikolu 4
It-test li ġej għandu jiġi miżjud fit-Taqsima II ta’ l-Anness A mad-Direttiva 90/425/KEE:
"Id-Direttiva tal-Kunsill 91/174/KEE tal-25 Marzu 1991 li tistabbilixxi l-ħtiġiet żootekniċi u tar-razza għall-bejgħ ta’ l-annimali ta’ razza pura
ĠU L 85, tad-9.4.1991, p. 37
."
L-Artikolu 5
Sakemm jiġu implimentati r-regoli Komunitarji dwar is-suġġett, il-kondizzjonijiet li japplikaw għall-importazzjonijiet ta’ l-annimali ta’ razza pura u tas-semen, l-ova u l-embriji tagħhom minn pajjiżi terzi ma għandhomx ikunu aktar favorevoli minn dawk li jirregolaw il-kummerċ intra-Komunitarju.
L-Artikolu 6
Ir-regoli ddettaljati sabiex tiġi applikata din id-Direttiva għandhom jiġu adottati skond il-proċedura stabbilita fl-Artikolu 11 tad-Direttiva 88/661/KEE [6].
L-Artikolu 7
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva qabel l-1 ta’ Jannar 1992. Għandhom jgħarrfu lill-Kummissjoni b’dan minnufih.
Meta l-miżuri msemmija jiġu adottati mill-Istati Membri, għandu jkun fihom referenza għal din id-Direttiva jew għandhom ikunu akkumpanjati b’din ir-referenza fl-okkażjoni tal-pubblikazzjoni uffiċjali tagħhom. Il-metodi sabiex issir din ir-referenza għandhom jiġu stabbiliti mill-Istati Membri.
L-Artikolu 8
Din id-Direttiva hija indirizzata lill-Istati Membri.
Magħmula fi Brussel, fil-25 ta’ Marzu 1991.

Labels: 3
6